En heldig nordjyde blev i weekenden millionær på en kupon købt i en kiosk i Aalestrup. Det er anden gang inden for fire år, at kiosken gør en nordjyde til Lotto-millionær.

En heldig vinder, som har købt sin Lotto-kupon i Superkiosken Pitten i Aalestrup, kan se frem på en gevinst på 3.884.990 kroner. Det kan være, at Superkiosken gør folk super heldige. Tidligere vandt en kvinde 11,4 millioner kroner på en kupon hun havde købt i kiosken. Det var i 2008.